ยุทธิยง ลิ้มเลิศวาที

ยุทธิยง ลิ้มเลิศวาที (ชื่อเล่น: หมี) เกิดเมื่อปี พ.ศ. 2509 ที่อำเภอนาบอน จังหวัดนครศรีธรรมราช สื่อมวลชนเครือผู้จัดการ มีเชื้อสายจีนฮกจิ้ว พ่อชื่อ จู่เลี่ยง แซ่ลิ้ม แม่ชื่อ นิยม ปานุราช จบปริญญาตรีด้านประวัติศาสตร์ คณะศิลปศาสตร์ จากมหาวิทยาลัยธรรมศาสตร์ ปริญญาโท ด้านสื่อสารมวลชนจาก New York Institute of Technology นิวยอร์ก สหรัฐอเมริกา

ผู้สื่อข่าวพิเศษหนังสือพิมพ์ผู้จัดการ ประจำกรุงนิวยอร์ก และ ผู้เขียนคอลัมน์ จดหมายจากต่างแดน หนังสือพิมพ์ผู้จัดการายเดือน

ปี2546 คณะกรรมการจัดทำโครงการประชุมเชิงปฏิบัติการเพื่อบูรณาการในการต่อสู้เอาชนะความยากจน สำนักงานกองทุนหมู่บ้านและชุมชนเมืองแห่งชาติ สำนักเลขาธิการนายกรัฐมนตรี
ปี2547 คณะกรรมการจัดทำคู่มือการบริหารจังหวัดแบบบูรณาการฉบับประชาชน สำนักงานปลัดสำนักนายกรัฐมนตรี
ในหนังสือดับไฟใต้ ซึ่งเขียนโดย พลเอกบัญชร ชวาลศิลป์ บอกเล่าไว้ว่า ยุทธิยง ลิ้มเลิศวาที พร้อมกับคุณ สุริวงศ์ เอื้อปฏิภาณ ตัวแทนของสื่อมวลชนได้เดินทางด้วยภารกิจสันติภาพ เป็นกรรมการสักขีพยานในการเจรจาเพื่อยุติการต่อสู้ด้วยอาวุธของพรรคคอมมิวนิสต์ภาคใต้กับกองทัพบก ปี2534 เป็นพัฒนาการนำไปสู่การยุติไฟสงครามกลางเมืองอย่างถาวรในดินแดนด้ามขวาน

ยุทธิยงเริ่มเป็นที่รู้จักในฐานะเป็นผู้สื่อข่าวภาคสนามของช่อง 3 โดยเป็นผู้รายงานข่าวภาคสนาม รายงานข่าวชาวบ้านสภาพความเป็นอยู่ ปัญหาต่างๆของชาวบ้านชาวชุมชนที่ถูกละเมิดในสิทธิต่างๆ รายงานข่าวสดเข้ามายังสถานี ขณะจัดรายการอยู่บ่อย ๆ เช่น รายการ "เหตุบ้าน การเมือง" เป็นต้น โดยมี จินดารัตน์ เจริญชัยชนะ และ ดร.เกษมสันต์ วีระกุล เป็นพิธีกรในห้องส่ง

จนกระทั่งในปี พ.ศ. 2546 ช่อง 3 มีการปรับเปลี่ยนรายการข่าวครั้งใหญ่ ยุทธิยงจึงได้ออกมาร่วมงานกับทางเอเอสทีวี นิวส์วัน พร้อมกับ จินดารัตน์ โดยเป็นพิธีกรในรายการ "สภาท่าพระอาทิตย์" และ "ยามเช้าริมเจ้าพระยา" เป็นต้น

ปี 2544 อุปนายกฯ สมาคมนักข่าววิทยุและโทรทัศน์ไทย TBJA

ปี 2545 มีโอกาสได้ติดตาม พลตรีจำลอง ศรีเมือง เพื่อเดินทางไปติดต่อประสานงาน ระหว่างโรงเรียนผู้นำ กับ โรงเรียนชาวนา Canaan Farm Of Korea เพื่อให้คณะนักเรียนของโรงเรียนผู้นำได้ไปศึกษาดูงาน "พัฒนาการการสร้างชาติของเกาหลีใต้กับการสร้างจิตสำนึกจากโรงเรียนชาวนา Canaan" 
ในโอกาสวันสถาปนามหาวิทยาลัยธรรมศาสตร์ ปีที่ 84 
เมื่อวันที่ 27 มิถุนายน 2561 มหาวิทยาลัยธรรมศาสตร์
ได้มีการประกาศเกียรติคุณ ประจำปี2561 ให้นาย ยุทธิยง ลิ้มเลิศวาที เป็นศิษย์เก่าดีเด่นและสร้างชื่อเสียงให้แก่มหาวิทยาลัยธรรมศาสตร์

ในการชุมนุมของพันธมิตรประชาชนเพื่อประชาธิปไตย พ.ศ. 2551 ในวันชุมนุมวันแรก คือ 25 พฤษภาคม ที่ถนนราชดำเนิน ขณะที่ขบวนของพันธมิตรฯเคลื่อนเพื่อที่จะไปสู่หน้าทำเนียบรัฐบาล ยุทธิยงที่อยู่บนรถกระจายเสียง ด้วยกันกับคุณ อัญชลี ไพรีรักษ์ นพ. ตุล สิทธิสมวงศ์ คุณ กมลพร วรกุล แต่ถูกก้อนหินหนัก 3 กิโลกรัม ขว้างใส่จากกลุ่มแนวร่วมผู้สนับสนุนรัฐบาลทักษิณในขณะนั้น จนได้รับบาดเจ็บที่ศีรษะต้องรักษาตัวที่โรงพยาบาล แต่เมื่ออาการดีขึ้นแล้วก็ได้กลับมาทำหน้าที่เป็นพิธีกรภาคสนามดำเนินรายการ ในช่วงเวลาบ่ายคู่กับ วรรษมน ช่างปรีชา

ปัจจุบัน ยุทธิยงเป็นพิธีกรในรายการ "สภากาแฟ สภาประชาชน" ทางเอเอสทีวี นิวส์วัน ดำเนินรายการเป็นประจำ ทุกวันจันทร์ถึงศุกร์ เวลา15.00-16.00น

ยุทธิยง มีงานเขียนที่น่าสนใจ อยู่สองเล่มหนังสือชื่อ

1 ฟื้นชีวิตชาวสวนยาง นำศาสตร์พระราชามาสร้างกงซี้ให้พอกิน ไม่ผูกชีวิตไว้กับยางเส้นเดียว

2 ร่วมดันราคายางให้สูงขึ้นด้วยกำลังสี่เครื่องยนต์

3 บิดาการยางแห่งสาธารณรัฐประชาชนจีน ก่อกำเนิดจากภาคใต้ประเทศไทยที่ "ชุมชนยางนาบอน"

4 ทวายแผ่นดินที่พอเพียง ทุนนิยมสำรากสำรอก อย่าเข้ามาเบียดเบียนเขาเลย

5 ยางพาราไทย: 3 ยุทธศาสตร์ที่ต้องใช้ปัญญาและความเพียร ฝ่าวิกฤตราคายางครั้งนี้ไปได้ไหม ประเทศไทย?

6 สต๊อกยางโลกไม่ได้ล้นเกิน" ธงนำที่รองนายกสมคิด ชูดันราคายางกับก้าวย่างที่เป็นจริง!

7 เส้นทางการทำลายดิน ไม่มีอยู่ใน "ศาสตร์พระราชา" เผยแพร่ในแมนนาเจอร์ ออนไลน์

และบทความเชิงสารคดีล่าสุดที่ได้รับการเผยแพร่อย่างกว้างขวาง : " ทุนสิงคโปร์" มีความประณีตกว่า "ทุนจีนแผ่นดินใหญ่" เพราะผ่านการขัดเกลาจาก หนานหยาง (แผ่นดินทะเลใต้)